Кайманы сакъадæхтæ
Кайманы сакъадæхтæ () у Стыр Британийы фæсденджызон территори Карибы денджызы, Кубæ æмæ Ямайкæмæ ’ввæхс. Бæстæйы скæнынц æртæ сакъадахы: Стыр Кайман, Чысыл Кайман æмæ Кайман-Брак. Ссардта сæ Колумб 1503 азы 10 майы, йæ 4-æм балцы рæстæг.

Сакъадæхты фæзуат у 259 км². Цæрынц дзы 40 мин ад. (2005): мулаттæ (40%), урсытæ, креолтæ, негртæ. Цæрджытæй 4/5 цæрынц сакъадах Стыр Кайманыл. Административон центр у Джорджтаун.

1863 азы Кайманы сакъадæхты систы Ямайкæйы дæлбар территори, фæлæ, Ямайкæ 1962 азы хæдбар паддзахад куы сси, кайманæгтæ бритайнаг паддзахады баззæйыны сфæнд кодтой.

Кайманы сакъадæхтæ хъæздыг бæстæ у. Ардæм æрбацæуынц бирæ туристтæ АИШ æмæ Канадæйæ (æрвылаз 2 милуанæй фылдæр), стæй офшорон финансон центр у (68 мин компанийы дзы регистрацигонд сты, кусы дзы йæхи биржæ).